Ganz ribigslos isch es nid gange. Bi Froue und Manne hets Befürworter und Gägner gha. Churz isch no d′Fahne es Thema gsi, natürlich ou ds Gäld. Bringt jetz d′Brut oder der Brütigamm meh i die Ehe i? I dänke schlussändlich het d′Vernunft gwunne. 1997 hei sich in ere Gründigsversammlig  d′Sängerinne vom Frouechor und d′Sänger vom Männerchor eistimmig zum "Singverein Herzogenbuchsee" zämegschlosse. Es paar Mitglieder hei du doch mit Singe im neue Chor ufghört. Blibe isch e stattlichi Zahl vo meh als 40 Sängerinne und Sänger.